**REFERAT FRA STYREMØTE 04-19**

**I NORSK IRSKSETTERKLUBB**

Dato: 03. april 2019.

Tid: Kl. 19.00 - 20.15, telefonmøte.

Tilstede: Lene Moen (nestleder), Tor-Hartvig Bondø (avlsråd), Nina Hordnes (utstilling), Arthur Aune (jakt og trening) og Anders Flesberg (økonomi), Tor Westrum (1. vara) og Knut Mathias Barkhall (2. vara).

 Fravær: Knut Reed (leder).

Referent: Vigdis Ingebrigtsen.

**Sak 01-04-19: Innkalling og dagsorden**

**Vedtak:** *Godkjent med følgende tilleggssak: Budsjett (I). Saksbehandlingsregler (II).*

**Sak 02-04-19: Utestående saker fra tidligere styresaker**

|  |  |  |  |
| --- | --- | --- | --- |
| **Sak nr.** | **Tema** | **Ansvarlig** | **Status** |
| 94/18 | Informasjon og kommunikasjon i NISK | KR | *Lene stiller seg til disposisjon for å hjelpe til med å legge ut stoff. Styremedlemmer fortsetter å legge ut ‘sine’ saker.**Anniken Friis har sagt ja til å bli ny redaktør i FH, starter fra FH nr. 4.* |
| 70/18 c | Eksteriør dommer konferanse.  | NH | Arbeidet med oppdatering av  rasekompendium er godt i gang. Må til godkjenning hos styret og NKK.*Eksteriørkonferanse 09.februar 2020. Utkastet til oppdaterte rasekompendiumer er snart klar til godkjenning i styret.* |
| 70/18 d | RAS oppdatering. Tor-Hartvig og Arthur starter med oppdatering av tabeller. Må ferdigstilles til RU 2019 | THB | *I rute. Legges ut sammen med sakspapirer til RS 14.04.* |
| 89/18 | Endring av NISK lover til nytt NKK format | LM og AF | Legges frem til RS 2019 for godkjenning |
| 116/18 | Handlingsplan 2019 | KR | *Fast punkt på all styremøter fremover. Sendt til alle lokallagene og DR.* |
| 119/18 | Profileringsartikler | KMB/AF | *KMB holder kontakt med Hagløf til de har løst sine tekniske utfordringer.* *03.04. er det ikke noe nytt.* |
| 120/18 | Årsberetning 2018 | alle | *Det første utkastet er sendt ut i styret. Legges ut sammen med sakspapirer til RS 14.04.* |
| 121/18 | RS 2019 | VI | Gjennomføres 10-12 mai på Hotel Quality Gardermoen. Styret møtes til middag og forberedelser fredag kveld. Lørdag er det styremøte fra kl 0900 – 1200. KL 1300 gjennomgang av saker til RS og avdelingenes time. Foredrag : (i) mine 50 år i NISK v/Tor og (ii) Elin om US og avl på søndag. RS søndag kl 0900 – 1200. Lunch. |
| 03-02-19 | Geografisk inndeling av lokallag | KR | Regionsreformen trer i kraft fra 01.01.2020.*Vurdere eventuelle endringer til høsten.* |
| 06-03-19 | Publisering av Valpekull | THB | AR har fått tilbakemelding på at det er vanskelig å finne frem til valpelisten på nettsiden vår.*AR lager et eget menypunkt i topplinjen.* |

**Sak 03-04-19: Bok om US/ Elin**

Styret har tidligere diskutert muligheten til å bli med på/ta initiativ til et bokprosjekt med Elin Wittusen.

Styrets leder har diskutert dette videre med Elin Wittusen og Siri Walen Simensen (forfatter) som er påbegynt prosjektet.

*Vedtak: Styret finner av flere grunner, dessverre ikke anledning for å støtte prosjektet.*

**Sak 04-04-19: Søknad om avlsgodkjenning**

AR har mottatt en søknad om avlsgodkjenning på en hund. Den ble feilaktig godkjent i 2016, og har nå søkt på nytt med nye opplysninger. AR har behandlet søknaden og sendt en innstilling til styret for videre behandling.

*Vedtak: Utsettes til neste styremøte.*

**Sak 05-04-19: Innsendte forslag til nye Gullmerkebærere**

Det er kommet inn 5 nye forslag på Gullmerkebærere fra ulike avdelinger.

*Vedtak: Styret stemte først over hvor mange Gullmerker det skal deles ut i dette året, enighet om å dele ut 1. Det ble så videre vurdert og stemt over forslagene. Årets Gullmerke vil bli delt ut i en passende anledning i avdelingen, kommer reportasje i FH.*

**Sak 06-04-19: Arbeidsoppgaver**

Et av styrets medlemmer stiller spørsmål om alle i styret er klar over sine oppgaver? Om alle ressurser blir brukt? Hva blir gjort for å øke medlemstallet? Hvordan bli kvitt Jubileumsbøkene (ca. 1200 på lager) og andre salgsartikler? Hva med opplæring, kursing, og ulike tilganger?

*Vedtak: Styret ser nærmere på arbeidsoppgavene, behov for opplæring, kursing og ulike tilganger. Eventuelt redigerer oppgavene i stillingsinstruksene (Dropbox). Enighet om at det er en fordel å ha kunnskap om de ulike rolleoppgaver i styret, ikke bare «sin rolle». Diskuteres mer på neste møte.*

**Sak 07-04-19: Endring av NISK lover**

I henhold til obligatorisk lovmal for FKFs medlemsklubber skal klubbens lovmal gjennomgås, og legges frem for godkjenning på RS i år.

*Vedtak: AF og LM har gjennomgått NISK sine lover og det er lite behov for endringer, legger de frem for godkjenning på RS 12.05.*

**Sak 08-04-19: Nytt fra RU**

Det har ikke vært noen møteaktivitet siden forrige styremøte.

**Eventuelt;**

* **Budsjett;** *Det er behov for justeringer på dagens fremlagte budsjett. AF gjør endringer i samråd med sekretær og legger frem nytt forslag på e-post til styret. Legges ut sammen med ande saksdokumenter 14.04.*
* **Saksbehandlingsregler;** Det er kommet inn en sak anonymt angående saksbehandlingsregler og habilitet. Den går ut på at AR ikke skal være tilstede og ha stemmerett over AR saker som skal behandles i styret.

*Vedtak: Styret synes det er uheldig at saken er meldt anonym, da åpenhet er en viktig faktor for NISK. Viktig at alle fakta og opplysninger kommer frem i en så viktig og spesiell sak. På grunn av manglende opplysninger ønsker styret å utsette behandlingen av denne saken til neste styremøte , og i mellomtiden søke råd hos NKK for å kunne behandle saken på en god måte.*

**Neste styremøte:** Lørdag 11. mai kl. 09.00-11.30, fysisk møte Gardemoen.

Vi møtes til middag og forberedelser fredag 10. mai kl. 20.00.

Husk å bestill flybilletter!